เทรนรักษาสุขภาพกำลังมาแรง สำหรับชีวิตชาวกรุงเผชิญความเครียดจากทำงานและมลพิษสิ่งแวดล้อม คงไม่พ้นแนวเขียวๆ ผักๆ วันนี้ได้มีโอกาสมาร้านเขียวตามชื่อ มีตัวชูโรงเป็นสลัดหลากหลาย

ร้านนี้ตั้งอยู่แถวถนนสาทร ซอย 8 สองห้องโปร่งๆ ตกแต่งดี บรรยากาศสบายๆ มีประมาณ 10โต๊ะ อาหารแนวสุขภาพที่ไม่ใช่มีแค่สลัด เช่น ซุป สตูไก่ หมู วัว พาสต้าแนวสุขภาพดี 

สำหรับสลัด นอกจากมีผักหลากหลาย เลือกท้อปปิ้งเองได้ เพิ่มท้อปปิ้ง เพิ่มเนื้ออื่นๆได้ เช่น หมู ไก่ ทูน่า แฮม ไส้กรอก ปรุงซอสแบบต่างๆ เต้าหู้ย่าง ส่วนน้ำสลัดก็มีให้เลือกหลากหลาย บัลซามิคสไตล์อิตาเลียน ซอสจีน งาดำคั่วเซซามีสไตล์ญี่ปุ่น เครื่องแกงสไตล์บอมเบย์ เลือกบ้านเกิดได้ตามใจชอบค่ะ

วันนี้มาทานเป็นวันสุดท้าย ได้ลด 30%ด้วยค่ะ ทางร้านจะย้ายไปอยู่ที่เอ็มโพเรียม อร่อยมีคุณค่า คงได้ตามไปทานอีกค่ะ

เมนูวันนี้สั่งหลากหลายได้แก่
1. แคลิฟอเนีย ซีซ่าร์ 170 บาท ผสมผสานผักโรแมน ไข่ต้ม ฟักทอง ขนมปังกรอบ กับน้ำสลัดเซซิลี่ ซีซ่า โรยชีสเล็กๆ จานนี้ คลุกแล้วก็อร่อยค่ะ ผักสด น้ำสลัดรสดี 

2. โอซากา 170 บาท มีเต้าหู้ย่างซีอิ้ว น้ำลัดเซซามี งาดำคั่ว มีเส้นโซบะ และถั่วดำ ส่วนตัวชอบจานนี้ค่ะ น้ำสลัดแนวญี่ปุ่น ไม่เปรี้ยว หอมงาดำ กลมกล่อมดี โซบะนิ่มอร่อย

3.สตูไก่ ซอสสับประรด 180 บาท มาพร้อมข้าวกล้อง ผักสลัด. ชอบชุดนี้ค่ะ ไก่นิ่มน้ำสตูเข้าเนื้อ น้ำสตูรสชาติดี มีมันกะแครอทนิ่มๆ ด้วย ไม่เลี่ยนเลย 

4. สปาเกตตี้คาโบนารา 170 บาท มากะเบคอนเล็กๆ โรยชีส เส้นก็ลวกสุกกำลังดี อร่อย ไม่ครีมมี่มาก ส่วนตัวไม่ชอบไรเลี่ยนๆ โอเคค่ะ

5. ลิงกวินี เพสโต 170 บาท สปาเกตตี้มาพร้อมไก่ราสซอส อร่อยดี 

6.ซุปฟักทอง 90 บาท อร่อยไม่เลี่ยนค่ะ

7. สปิแนช ชิกเก้นครีม 200 บาท แป้งนุ่มดี ผักขมไม่เละ รสดีไม่เลี่ยนค่ะ

โดยรวมชอบมาก เพื่อสุขภาพ ในวันเบาๆ พักร่างกาย และระบบการย่อยพวกเนื้อสัตว์หนักๆ 

